Source: https://www.ekonoom.sk/dane-a-odvody/zdanenie-prijmu-v-2016-mzdove-veliciny-2/
Timestamp: 2019-12-14 05:45:37+00:00
Document Index: 17668907

Matched Legal Cases: ['§ 43', '§ 6', '§ 8', '§ 8', '§ 8', '§ 46']

Zdanenie príjmov v 2016 – mzdové veličiny 2
Jeden komentaŕ
Séria článkov pre mzdárov a podnikateľov, kde sa venujeme mzdovým veličinám v roku 2016.
V predošlom článku sme sa venovali minimálnej mzde v roku 2016 a v tomto článku sa budeme venovať zdaneniu príjmov a sadzbám.
Daň z príjmov a sadzba dane v roku 2016:
– 19% zo základu dane do výšky 176,8-násobku sumy platného životného minima (198,09 eura) vrátane, t.j.35.022,31 €,
– 25% zo základu dane presahujúceho 176,8-násobok platného životného minima, t.j. presahujúceho 35.022,31 €.
Pri výpočte preddavkov na daň zo závislej činnosti je hranica základu dane pre sadzbu 19% suma 2.918,53 €. Pri zrážkovej dani (§ 43) je sadzba 19% bez ohľadu na výšku príjmu. Suma životného minima, platná k 1. januáru 2016 je 198,09 €.
Osobitná sadzba dane za rok 2016:
Daňový bonus za rok 2016:
Január až december 2016 suma 21,41 € na jedno dieťa mesačne.
Za celý rok suma 256,92 € na jedno dieťa.
Nezdaniteľná časť na daňovníka za rok 2016:
Nezdaniteľná časť na daňovníka (na mesiac) pri výpočte preddavkov na daň je 316,94 €.
Nezdaniteľná časť pri ročnom zúčtovaní za rok 2016:
1. Ak daňovník dosiahne základ dane do 19.809 € (100-násobok životného minima), tak nezdaniteľná časť na daňovníka za rok 2016 je 3.803,33 €.
2. Ak daňovník dosiahne základ dane vyšší ako 19.809 €, tak nezdaniteľná časť na daňovníka sa vypočíta nasledovne:
8.755,578 – (základ dane : 4)
kde suma 8.755,578 = 44,2-násobok životného minima Výsledok sa zaokrúhľuje na eurocenty nahor.
3. Ak daňovník dosiahne základ dane 35.022,32 € a viac, tak nezdaniteľná časť na daňovníka je 0.
Nezdaniteľná časť na manželku (manžela) za rok 2016
1. Ak daňovník dosiahne základ dane do 35.022,31 € (176,8-násobok životného minima), tak nezdaniteľná časť na manželku je daná podľa vzorca: 3.803,33 – vlastný príjem manželky.
2. Ak daňovník dosiahne základ dane vyšší ako 35022,31 eura, tak nezdaniteľná časť na manželku je daná výpočtom:
12558,906 – (základ dane : 4) – vlastný príjem manželky kde suma 12558,906 = 63,4-násobok životného minima
3. Ak daňovník dosiahne základ dane 50235,63 eur a viac, tak nezdaniteľná časť na manželku je nula, bez ohľadu na výšku jej vlastných príjmov.
Nezdaniteľná čiastka – dobrovoľné príspevky na starobné dôchodkové sporenie za rok 2016:
Základ dane sa môže znížiť o sumu preukázateľne zaplatených príspevkov na doplnkové dôchodkové sporenie, a to najviac do výšky 180 €. Uplatnenie je možné len ak príspevky na doplnkové dôchodkové sporenie zaplatil daňovník na základe účastníckej zmluvy uzatvorenej po 31. decembri 2013.
Zamestnanecká prémia za rok 2016:
Po zavedení odpočítateľnej položky v zákone o zdravotnom poistení, z predpokladanej ročnej minimálnej mzdy 4.860 € vyjde zamestnancovi po odpočítaní odvodov na sociálne poistenie (9,4%) a odvodu na zdravotné poistenie (4% z VZ 600 eur) základ dane vyšší ako 3.803,33 €.
Na zamestnaneckú prémiu za rok 2016 by má každí zamestnanec, ktorým príjem nebude vyšší ako 4.860 € ale základ dane bude nižší ako 3803,33 eura – čo sa môže stať len v prípade vysokých nedoplatkov na odvodoch za predchádzajúce roky uhradených v roku 2016.
Paušálne výdavky za rok 2016:
40% z príjmov SZČO, max. 420 € na mesiac podnikania, max. 5.040 € na rok.
Príležitostné príjmy a príjmy z prenájmu oslobodené od dane za rok 2016:
Od dane je oslobodený príjem podľa § 6 ods. 3 a § 8 ods. 1 písm. a), ak úhrn týchto príjmov za rok 2016 nepresiahne 500 eur a príjem podľa § 8 ods. 1 písm. d) až f), ak úhrn týchto príjmov znížený o výdavok podľa § 8 ods. 5 a 7 za rok 2015 nepresiahne 500 €.
Hranica pre zdanenie cien a výhier za rok 2016:
Od dane sú oslobodené prijaté ceny alebo výhry v hodnote neprevyšujúcej 350 € za cenu alebo výhru. Zdaňuje sa len suma prevyšujúca túto hranicu.
Daň sa nevyrubí a neplatí (§ 46a) za rok 2016 ak:
– ak za rok 2016 nepresiahne 17 € alebo
– ak celkové zdaniteľné príjmy daňovníka za rok 2016 nepresiahnu 1.901,67 eura.
Jeden komentár k “Zdanenie príjmov v 2016 – mzdové veličiny 2”
Spätné upozornenie: Zdravotné poistenie v roku 2016 | Ekonoom.sk